b'\n_START_ARTICLE_\nRegija\n_START_SECTION_\nStatisti\xc4\x8dne regije v Sloveniji\n_START_PARAGRAPH_\nV Sloveniji poznamo delitev na statisti\xc4\x8dne regije in jih je dvanajst (stanje 2012). Zanje Statisti\xc4\x8dni urad RS zbira statisti\xc4\x8dne podatke in pripravlja uradna poro\xc4\x8dila.\n_START_SECTION_\nNaravno-geografske regije\n_START_PARAGRAPH_\nNa osnovi skupnih interesov na posameznem podro\xc4\x8dju lahko zainteresirane politi\xc4\x8dne in druge skupnosti, gospodarski subjekti ali interesne skupine tudi osnujejo regijo._NEWLINE_Primer takega projekta je na primer "Bioregija - regija naravne pestrosti", ki so ga osnovale ob\xc4\x8dine Dobje, Dobrna, Oplotnica, Slovenske Konjice, Vitanje in Zre\xc4\x8de izvaja pa projekt projektna skupina, ki jo sestavljajo Razvojna agencija Kozjansko, Kozjanski park, Mednarodni center za ekoremediacije iz Filozofske fakultete Univerze v Mariboru in Okoljsko raziskovalni zavod. Projekt\xc2\xa0\xc2\xbbBioregija - regija naravne pestrosti\xc2\xab\xc2\xa0\xc5\xbeeli prispevati k ohranjanju naravne in kulturne dedi\xc5\xa1\xc4\x8dine obmo\xc4\x8dja in jo vklju\xc4\x8diti v turisti\xc4\x8dno ponudbo obmo\xc4\x8dja. Projekt je sofinanciran iz Evropskega sklada za regionalni razvoj._NEWLINE_Primer: "Razvojno partnerstvo Pokolpje" je zdru\xc5\xbeilo sedem ob\xc4\x8din v Beli krajini in na Ko\xc4\x8devskem (Ko\xc4\x8devje, Lo\xc5\xa1ki Potok, Osilnica, Kostel, \xc4\x8crnomelj, Semi\xc4\x8d in Metlika), ki imajo skupaj 46.549 prebivalcev. Na tem obmo\xc4\x8dju je velika potreba po novih delovnih mestih zlasti zaradi prestrukturiranja gospodarstva. Namen razvojnega partnerstva je krepitev razvojnih struktur, ki bodo skupaj izvajale \xc4\x8dezmejne projekte (s Hrva\xc5\xa1ko), predvsem pa hitrej\xc5\xa1i razvoj manj razvitih obmo\xc4\x8dij v manj\xc5\xa1ih ob\xc4\x8dinah v regijah._NEWLINE_Primer: "Savinjska regija - Ekoregija" je projekt, ki ima za cilj, da skozi razli\xc4\x8dne dejavnosti odgovorno in zavestno spreminja odnos do okolja na bolje. Za uresni\xc4\x8denje je bila v maju 2011 podpisana Deklaracija trajnostnega razvoja, ki se nana\xc5\xa1a na obmo\xc4\x8dje Savinjske regije, kjer na 2301 km2 \xc5\xbeivi ve\xc4\x8d kot 255.000 prebivalcev v 31 ob\xc4\x8dinah.'